《咏柰诗》
南北朝·褚沄

成都贵素质，酒泉称白丽。红紫夺夏藻，芬芳掩春蕙。

映日照新芳，丛林抽晚蒂。谁谓重三珠，终焉竞八桂。

不让圜丘中，粲洁华庭际。

作者简介：褚沄，字士洋，褚炫子，河南阳翟人。仕梁为曲阿令。历晋安王中录事，正员郎，乌程令。兄游亡，弃县还，为太尉属，延陵令，中书侍郎，太子率更令，御史中丞，湘东王府谘议参军。卒。